ATP30 ตั้งเป้ารายได้ปี 59 ที่ 310 ลบ. เผยเจรจาลูกค้าใหม่หลายราย
ATP30 ตั้งเป้ารายได้ปี 59 ที่ 310 ลบ. หรือโต 15% อยู่ระหว่างเจรจาลูกค้าใหม่หลายราย คาดได้ข้อสรุปช่วง Q1/59
26 ก.พ. 2559

นายปิยะ เตชากูล กรรมการผู้จัดการ บริษัท เอทีพี 30 จำกัด (มหาชน) หรือ ATP30 เปิดเผยว่า บริษัทตั้งเป้าหมายรายได้ในปี 59 ที่ประมาณ 310 ล้านบาท หรือเติบโตไม่น้อยกว่า 15% จากปี 58 ซึ่งปัจจุบันบริษัทมีการเจรจากับลูกค้าเดิมเพื่อเพิ่มจำนวนรถขนส่ง และลูกค้าใหม่ที่มีความสนใจใช้บริการจำนวนหลายราย คาดว่าจะทยอยได้ข้อสรุปในช่วงไตรมาส 1 เป็นต้นไป
โดยบริษัทเชื่อมั่นว่าด้วยการบริหารจัดการที่ดีการพัฒนาบุคลากร พัฒนาระบบการดำเนินงานด้านการควบคุมการเดินรถ และเพิ่มสัดส่วนการให้บริการด้วยรถโดยสารของบริษัท จะส่งผลให้รายได้ของบริษัทเติบโตใกล้เคียงกับเป้าหมายที่วางไว้